Vuolijoen kirkko

Vuolijoen kirkko on 1905–1906 rakennettu, arkkitehti Josef Stenbäckin suunnittelema kirkkorakennus Kajaanin Vuolijoen taajamassa.

Kirkkorakennus
Vuolijoen kirkko on muodoltaan toisvartinen ja päätytornillinen ristikirkko. Arkkitehtuuriltaan se edustaa jugend-vaikutteista kansallisromantiikkaa, minkä tunnistaa esimerkiksi materiaalina käytetystä harmaakivestä ja julkisivujen puolipyöreistä ikkunoista.  Kirkko on Kainuun ainoa kivikirkko. Siinä on 420 istumapaikkaa. Urut on valmistanut Kangasalan urkutehdas 1965 ja niissä on 13 äänikertaa ja kaksi sormiota. Alttaritaulu on Josef Stenbäckin vuonna 1906 maalaama jäljennös Edvard Gebhardin taulusta Pyhä ehtoollinen. Myös kirkon kellot ovat vuodelta 1906.

Kuvia kirkosta

Aiheesta muualla 

 Kirkon esittely Kajaanin seurakunnan sivulla. (PDF)

Josef Stenbäckin suunnittelemat rakennukset
Suomen kivikirkot
Kajaanin kirkkorakennukset
Vuolijoki